《出试院次韵和酬郑通直二首 其二》
宋代·刘弇

百粤东头倦客身，秋风溪鲙正堪论。尘埃洗尽生风语，粉黛仍传到手樽。

吹剑自应超世味，曳裾谁复羡侯门。临流更拟张胸胆，终恐精微未易言。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。